**Umbre**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Umbre

La geamul tău

De stele presărat,

Cărări de umbre încă rătăcesc .

Atâtea amintiri s-au adunat

În inimi despărțite ce încă se iubesc!

Mai ninge peste

Banca din livadă,

Peste tăcerea grea din felinare,

Eu rătăcesc prin lacrimi de zăpadă

Visând povestea nopților din zare.

Mi-e inima

Un anotimp necunoscut

Şi visul meu o poartă către tine!

Gustând al primăverii început,

Sfârșind cu iarna prin albele ruine.

Mi-e sufletul

O boltă înstelată

Ce se destramă-n adieri uşoare,

Lângă fereastra de umbre îmbrăcată

Ce încă se iubesc sub felinare..!